钦定古今图书集成/明伦汇编/家范典/第017卷 > 又 前人
## 钦定古今图书集成/明伦汇编/家范典/第017卷 > 又 前人

“翳我王父，更世多故。服戎前矛，艰险伊屡。其周人急，
空橐弗顾。垂百其龄，可灼平素。父年十八，独任家务。
于江于淮，是乱是愬。以隐于贾，以晦其著。以俭其出，
以阜其聚。以开我人，以笃我祜。余时昉冠，儒雅是慕。
维《诗》维书，靡旦靡暮。其业未竟，迺仕迺骛。亲实命之，
弗荷恒惧。幸无失坠，以永终誉。岂曰能官，菽水攸助。”
甫出五旬，遂引而去。